সুনামগঞ্জ প্রতিনিধি::সুনামগঞ্জ জেলার ছাতক উপজেলায় আকস্মিক তুফানের কবলে পড়ে একটি পোল্ট্রি খামার তছনছ হয়ে গেছে। ব্যাপক ক্ষতির সম্মূখীন হয়েছেন, জানা যায় গত ২৫মার্চ রাতে আকস্মিকঝড়ের কবলে পড়ে পৌরসভার ২নং ওয়ার্ডের লাফার্জ কলোনী এলাকায় হাজি মো. মোস্তফা আনোয়ার এনাম ও মোস্তফা দিলোয়ার পারভেজ’র যৌথ পোল্ট্রি ফার্মের একটি শেড তছনছ হয়ে গেছে। প্রায় সাড়ে ৪লক্ষ টাকা ব্যয়ে নির্মিত শেডটি ঝড়-তুফানে ব্যাপক ক্ষতি করায় তারা এখন চরম হতাশাগ্রস্থ হয়ে পড়েছেন। ফলে দু’ভাইয়ের আত্মনির্ভরশীলতার লালিত স্বপ্ন এখন অঙ্কুরেই ঝরে যেতে বসেছে বলে ধারণা করা হচ্ছে। অনেক চেষ্টা ও টাকা ধার-করজের পর প্রায় চার হাজার মোরগের একটি শেড তৈরী করেন । ঘটনার রাতে আকস্মিক তুফানে শেডের টিনের চাল উড়িয়ে নেয় এবং সহ ঘরটিকে মাঠির সাথে মিশিয়ে ব্যাপক ক্ষতিসাধন করে। এতে ঘরের যাবতীয় টিন দুমড়ে-মুচড়ে নষ্ট হয়ে যায় এবং ঘরের সব মালামাল ব্যবহারের অনুপযোগি হয়ে পড়ে। এব্যাপারে মোস্তফা দিলোয়ার পারভেজ জানান, গভীর রাতে কালবৈশাখী ঝড়ের কবলে পড়ে তাদের দীর্ঘদিনের লালিত স্বপ্ন পোল্ট্রি শেডটি গুড়িয়ে মাঠির সাথে মিশিয়ে দিয়েছে। এর ক্ষতি পুষিয়ে নিতে চরম হতাশায় ভোগছেন বলে জানান তিনি।###